सैकड़ों फीट खदान के नीचे मशीन चला रहीं महिलाओं को सलाम
सिजुआक्षेत्र की फुलेश्वरी देवी, उषा झा जैसी महिलाएं हैं, जो परियोजना में विशाल इलेक्ट्रिक शॉवेल मशीन चलाकर कोयला उत्पादन करती हैं। लोग इन महिलाओं के हौसलों और जज्बे को सलाम करते नहीं थकते। यह महिलाएं घर परिवार से दूर खतरनाक परिस्थितियों में भी डटकर काम करती हैं। बताया जाता है कि सिजुआ क्षेत्र संख्या पांच के निचितपुर कोलियरी परियोजना में ईकेजी 440 शॉवेल मशीन को पिछले 13 साल से फुलेश्वरी देवी चला रही हैं। प्रबंधक राणो रंजन एवं सुरक्षा पदाधिकारी धरमवीर आलोक ने बताया कि फुलेश्वरी देवी अपने काम के प्रति काफी सजग हैं अौर जो बोल्डर को दूसरे आॅपरेटर उठाने में संकोच करते हैं, उसे फुलेश्वरी आसानी से उठाकर लोड करती हैं। उसे बीसीसीएल के पूर्व सीएमडी टीके लाहिड़ी ने दस हजार रुपए पुरस्कार देकर सम्मानित भी किया गया था। फुलेश्वरी ने बताया कि उनके पति बालचंद भर की मौत के बाद उसे नौकरी मिली। पिछले 13 वर्षों से वह शॉवेल मशीन चला रही हैं। सेवानिवृत्त शॉवेल आॅपरेटर हरेंद्र सिंह को अपना गुरु मानती हैं एवं सहकर्मियों का आभार व्यक्त करती हैं। उषा झा को उनके पति भवेश झा के बदले नौकरी मिली।
शॉवेल मशीन चलाती फुलेश्वरी देवी।
hin_Deva hin_Deva mai_Deva